ஆதித்யா தமாங்கு

ஆதித்யா தமாங்கு (Aditya Tamang)  இந்தியாவைச் சேர்ந்த ஓர் அரசியல்வாதியாவார். ஆதித்யா கோலே என்ற பெயராலும் இவர் அறியப்படுகிறார். சிக்கிம் மாநிலத்தின் ஆறாவது முதலமைச்சரான பிரேம்சிங்கு தமாங்கு என்பவருக்கு மகனாகப் பிறந்தார். 2013 ஆம் ஆண்டில் புதுதில்லியிலுள்ள இந்து கல்லூரியில் படித்து ஆங்கிலத்தில் இளங்கலைப் பட்டம் பெற்றார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில்  சோரெங்கு-சகுங்கு சட்ட மன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:சிக்கிம் அரசியல்வாதிகள்